Steinunn G. Helgadóttir hlaut mikið lof fyrir Raddir úr húsi loftskeytamannsins og fékk Fjöruverðlaunin 2016 fyrir hana . Steinunn var valin ein af tíu nýjum röddum Literary Europe 2017 en það er viðurkenning til upprennandi höfunda . „ „ … úrlausn sögunnar er jafn snjöll og bókin sem heild . Fyrir aðdáendur Radda úr húsi loftskeytamannsins er alveg óhætt að mæla með [ Samfeðra ] . Þær eru báðar ólíkar því sem önnur sagnaskáld eru að gera á Íslandi . “ Kári Tulinius / Tímaritið Stína „ Af og til fannst mér Steinunn taka mig á staði sem voru einhvern veginn umluktir glitrandi þoku . Einhvern veginn í öðrum heimi ( … ) En mér finnst bókin líka fanga fjölbreytileika mannlífsins á einstakan hátt ( … ) unun að lesa . “ Katrín Lilja Jónsdóttir / Lestrarklefinn „ Bókin er vel skrifuð , bráðfyndin á köflum og vekur lesandann til umhugsunar um það hvort blóð sé virkilega þykkara en vatn . “ Auk þess að koma lesandanum í sífellu á óvart með það hvaða persóna er þungamiðja hvers kafla fyrir sig . “ Magnús Guðmundsson / Fréttablaðið „ Steinunn fer hér óneitanlega vogaða og athyglisverða leið , við að vinna áfram úr einni meginsagna fyrri skáldsögu sinnar . Það gengur að mörgu leyti vel upp og verður spennandi að sjá í hvaða ferðalag hún leggur næst , því sem prósahöfundur hefur hún fundið sína rödd og hefur ótvíræða hæfileika . “ Einar Falur Ingólfsson / Morgunblaðið „ Þessi bók er ekki sjálfstætt framhald af hinni frábæru Raddir í húsi loftskeytamannsins , heldur meira svona eins og ósjálfstætt hliðarspor ( … ) Steinunn er með einhvern prívat tón og galdur sem er afskaplega skemmtilegur . Það er feikilega gaman að flestum þessum sögum . Þetta er svona eins og sagnasveigur þar sem hver heimsókn er svolítið sjálfstæð saga . Mjög litríkt allt saman . “ Þorgeir Tryggvason / Kiljan „ Hún hefur alveg dásamlega kímnigáfu hún Steinunn ( … ) mér finnst svo gaman þegar maður hlær upphátt , út af einhverri setningu sem er skemmtilega sögð . Svo er hún athugul , hún er næm og býr að sálfræðilegu innsæi og á mjög gott með að lýsa tilfinningum fólks .